recursal/SuperWikiNEXT-32B huggingface dataset:
**Sououd-e-Melli** (čo po paštsky znamená *Národná hymna*) bola národnou hymnou Afganistanu v rokoch 2006 – 2021. Text hymny napísal Abdul Bari Jahani a hudbu napísal Babrak Wassa.

Paštúnsky text
--------------

دا وطن افغانستان دی  

دا عزت د هر افغان دی  

  

کور د سولی کور د توری  

هر بچی یی قهرمان دی  

  

دا وطن د تولو کور دی  

د بلوچو د ازبکو  

  

د پښتون او هزاره وو  

د ترکمنو د تاجکو  

  

ورسره عرب، گوجر دی  

پامیریان، نورستانیان  

  

براهوی دی، قزلباش دی  

هم ایماق، هم پشه ییان  

  

دا هیواد به تل زلیژی  

لکه لمر پرشنه آسمان  

  

په سینه کی د آسیا به  

لکه زره وی جاویدان  

  

نوم د حق مودی رهبر  

وایو الله اکبر وایو الله اکبر

Preklad
-------

Dá watan Afghánistán day  

Dá azat de har Afghán day  

kór de sole, kór de túre  

har bačay ye qahramán day  

Da watan de ttolo kór day  

de Baločo, de Uzbäko  

de Paxhtun aw Hazaráwo  

de Turkmano de Taĵäko  

Wor sara Arab, Guĵär dí  

Pámiriyán, Nuristáňán  

Bráhuwi dí, Qizilbáš dí  

ham Aimáq, Pašáyán  

Dá hiwád ba tél ʒaleği  

leka lmar pér šne ásmán  

Pa siné ke de Ásyá ba,  

leka zrrà wi Jáwidán  

num de haq mó day rahbar  

wáyu Alláhu Akbar, wáyu Alláhu Akbar

Slovenský preklad
-----------------

Táto krajina je Afganistan,  

je pýchou každého Afganca,  

krajina mieru, krajina meča,  

Jej synovia sú všetci odvážni,  

Toto je krajina všetkých kmeňov,  

Krajina Baluchov a Uzbekov,  

Paštúnov a Hazarov,  

Turkménov a Tadžikov,  

spolu s Arabmi a Gudžarmi,  

Pamircami, Nuristancami,  

Brahuicami, a Kizilbashmi,  

Tiež s Aimakmi a Pašajmi,  

Táto krajina bude svietiť navždy,  

ako slnko na modrej oblohe,  

v hrudi Ázie,  

zostane navždy ako srdce,  

My budeme nasledovať jedného Boha,  

My všetci volajme, "Alah je veľký!", my všetci volajme, "Alah je Veľký!"
**Eudémos** (starogr. *Εὔδημος* – *Eudémos*) je v gréckej mytológii syn a nástupca korintského kráľa Agela II..

Korinský kráľ Eudémos bol potomok Heraklovca Aléta, ktorý spolu s Dórmi, dobyl Korint, korintských kráľov, potomkov Sizyfa, Dórida a Hyanthida zosadil a zmocnil sa trónu. Jeho následníkov nazývali Heraklovcami, ale po smrti Eudémovho starého otca Bakchida, najvýznamnejšieho korintského kráľa, k úcty k nemu, jeho potomkov nazývali po ňom Bakchidovcami.

Antickí autori uvádzajú, že Eudémos vládol 25 rokov, podľa Hieronyma od roku 892 do roku 867 pred Kr.Eudémos mal dvoch synov Aristomédes a Agémóna. Jeho následníkom sa stal starší syn Aristomédes.

  


|  |
| --- |
| Eudémos**Heraklovci** |
| Vladárske tituly |
|
| Predchodca**Agelas II.** | **korintský kráľ**892 pred Kr. – 867 pred Kr. (fiktívna chronológia) | Nástupca**Aristomédes** |

Referencie
----------

1. 1 2 3 4 5  Hieronymus, *Chronicon*, 134-137.
2. 1 2 3 4  Diodoros, *Bibliotheca historia*, 7, frag. 9.
3. ↑  Pausanias, *Periégésis tés Hellados*, 2,4,3.
4. ↑  Pausanias, *Periégésis tés Hellados*, 2,4,4.
5. 1 2  Eusebios, *Kronika* 2,221.
Súradnice: 35°15′16″S 26°15′53″V﻿ / ﻿35,25444°S 26,26472°V﻿ / 35.25444; 26.26472

**Finikodasos tu Vai** (gr. Φοινικόδασος του Βάι – doslova „Palmový les (dedinky) Vai") je pláž s palmovým hájom na severovýchodnom pobreží strova Kréta pri dedinke Vai (iný názov: Metochi Vai). Je tu najväčší prírodný palmový háj v Európe. Rastie tu konkrétne datľovník s vedeckým menom Phoenix theophrasti. Pláž aj dedinka Vai patri Kláštoru Toplu (Moni Toplu).

Palmový háj
Vai pre turizmus objavil začiatkom sedemdesiatich rokov 20. storočia Richard White s priateľmi. Na konci tejto dekády bola popularizovaná členmi hipies, ktorí prišli z  Mataly a Preveli. Začiatkom osemdesiatich rokov bolo Vai preplnené turistami z celého sveta, čo viedlo k chaotickému kempovaniu a znečisteniu odpadkami. Oblasť bola potom uzavretá a vyhlásená za chránenú. Jedinečný palmový háj sa potom obnovil a aj pláž zostáva čistá.

V súčasnosti je to veľká turistická atrakcia východnej Kréty, a dakedy je problém nájsť voľné miesto na pláži alebo v parku. Za parkovanie sa platí, a tak mnohí nechávajú autá na prístupovej ceste a preto býva obtiažny prístup k pláži. Toalety sú taktiež spoplatnené. 

V blízkosti je dedinka Palekastro s antickým prístavom Itanos, jeden zo štyroch minojských palácov Kato Zakros, súostrovie Dionysades a mesto Sitia.

Iné projekty
------------

Commons
* Spolupracuj na Commons Commons ponúka multimediálne súbory na tému **Finikodasos tu Vai**

Externé odkazy
--------------

* Vai

Zdroj
-----

* *Tento článok je čiastočný alebo úplný preklad článku Vai (Crete) na anglickej Wikipédii.*
Fosília *Eudimorphodon ranzii* v múzeu v Bergamo
Eudimorphodon
**Eudimorphodon** je rod najmenších Pterosaurov. Mnoho jeho pozostatkov sa našlo na území dnešného Talianska. Mal 4 prsty uprostred krídel a chvost v tvare listu.

Plachtil nad hladinou mora a zdržoval sa na skalných útesoch. Živil sa rybami a lovil ich pomocou veľkého ozubeného zobáka.

Mal rozpätie krídel približne jeden meter. Chvost mal dlhý ako zvyšok tela. Predpokladá sa, že bol šedo sfarbený a na hlave mohol mať živo sfarbené perie.

Druhy
-----

* *Eudimorphodon ranzii*
* *Eudimorphodon rosenfeldi*
* *Eudimorphodon cromptonellus*

Literatúra
----------

* Peter Wellnhofer: *The illustrated encyclopedia of pterosaurs*. New York: Crescent Books, 1991. ISBN 0-517-03701-7
* Peter Wellnhofer: *Die große Enzyklopädie der Flugsaurier*. Mosaik Verlag, 1993.

Iné projekty
------------

Commons
* Spolupracuj na Commons Commons ponúka multimediálne súbory na tému **Eudimorphodon**


|  |  |
| --- | --- |
| Portal | Biologický portálPortál vedy o Zemi |
**Proprietárny softvér** je softvér, ktorý má obmedzenia na jeho používanie a kopírovanie, obvykle vynucované vlastníkom (proprietárom). Používaniu, kopírovaniu, alebo úprave je možno zabrániť právnymi alebo technickými prostriedkami. Medzi právne prostriedky patrí licencovanie softvéru, autorské a patentové práva. Medzi technické prostriedky patrí uvoľnenie iba pre počítač zrozumiteľných binárok a zadržiavanie pre človeka zrozumiteľného zdrojového kódu.

Tento termín používa Free Software Foundation (FSF) na popis softvéru, ktorý nie je slobodný softvér (free software) ani polo-slobodný softvér (semi-free software). Technicky tento termín znamená softvér, ktorý má majiteľa, ktorý si uplatňuje kontrolu nad daným softvérom. Teda, termín **proprietárny softvér** sa môže používať na všetok softvér, ktorý nie je vo verejnej doméne. Avšak, FSF používa tento termín na zvýraznenie toho, že majiteľ je veľmi dôležitý, na rozdiel od „slobodného softvéru", kde je najdôležitejšia sloboda používateľa počítača.

Termín „**nie-slobodný softvér**" (non-free software) sa takisto používa rovnako často. Richard Stallman niekedy používa výraz „softvér podmaňujuci si používateľa" (user subjugating software), zatiaľ čo Eben Moglen niekedy hovorí o „neslobodnom softvéri" (unfree software). Výraz „non-free" vo všeobecnosti používajú vývojári Debianu, ale aj oni niekedy tiež hovoria o „proprietárnom softvéri". Iniciatíva Otvoreného Zdroja (Open Source Initiative) upredňostňuje pojem „closed source software".

Niektoré slobodné softvérové balíčky sú dostupné za proprietárnych podmienok. Medzi také patrí napríklad MySQL, Sendmail a SSH. Pôvodní držitelia autorských práv za dielo slobodného softvéru, dokonca aj copyleft slobodný softvér, môžu použiť duálne licencovanie, aby umožnili sebe alebo iným redistribuovať proprietárne verzie. Slobodný softvér, ktorý nie je copyleft, t. j. slobodný softvér „s liberálnou licenciou", umožňuje komukoľvek robiť proprietárne redistribúcie.

Niektorý proprietárny softvér prichádza aj so zdrojovým kódom alebo poskytuje ponuky na zdrojový kód. Používatelia ho môžu zdarma a slobodne používať a dokonca v týchto prípadoch aj študovať a meniť daný softvér, ale sú obmedzení buď licenciami alebo dohodami o zachovaní mlčanlivosti (angl.: non-disclosure agreements) redistribuovať zmeny alebo jednoducho zdieľať daný softvér. Medzi príklady patria proprietárne verzie SSH, Pine alebo licenčný program Microsoftu „shared source" (zdieľaný zdroj).

Proprietárny softvér dostupný zadarmo je freeware. Shareware je dostupný za nulovú cenu len počas skúšobnej doby. Proprietárny softvér, ktorého autorské práva nie sú vynucované, ale používajú ho používatelia nelegálne, sa nazýva „abandonware" a môže obsahovať i zdrojový kód. Niektorý abandonware má svoj zdrojový kód umiestnený vo verejnej doméne buď jeho autorom alebo držiteľom autorských práv, a je teda free softvér, nie proprietárny softvér.

Medzi dobre známe príklady proprietárneho softvéru patrí Microsoft Windows, Mac OS X a UNIX.

Pozri aj
--------

* Neproprietárny softvér
* Otvorený systém (počítače)
* Otvorená norma
* Otvorený formát
* Vendor lock-in
Znak 無 v kurzíve
**Mu** (jap.) alebo **wu** (čín.), 无/無, je slovo, ktoré v slovenčine znamená približne *nič, bez, ne-*. Obyčajne sa používa ako predpona vyjadrujúca neprítomnosť niečoho. Môže stáť aj ako samostatné slovo.

Mu ako prázdnota ducha
----------------------

Mu v čínskej filozofii a v bojovom umení Wu-šu znamená prázdnotu ducha.

„Mu" ako odpoveď
----------------

Mu je častá odpoveď v koanoch a iných otázkach zenového budhizmu. Je a zároveň nie je skutočnou odpoveďou. Jedna z jej možných interpretácií znie: *„Táto otázka nemá zmysel (resp. je nesprávne položená) a preto nemôže byť zodpovedaná."*

Touto epistemologickou negáciou sa možno vysporiadať s logickými paradoxami, akým je napr. nezodpovedateľný chyták *"Prestali ste mlátiť svoju ženu?"* Ak človek nemá žiadnu ženu alebo svoju ženu nikdy nemlátil, odpoveď „Áno" je nesprávna, pretože implikuje, že v minulosti bola jeho žena skutočne bitá. Odpoveď „nie" je takisto nesprávna, pretože vyjadruje, že človek ženu má a stále ju mláti. Správnou odpoveďou na túto otázku môže byť „mu", čiže „Na túto otázku nemožno odpovedať, pretože sa zakladá na nesprávnych predpokladoch."
**Eudamos** (starogr. Εύδαμος – *Eudamos*) bol olympijský víťaz v behu na jedno stadion v roku 92 pred Kr..

Eudamos z Kosu bol na 172. olympijských hrách v roku 92 pred Kr. korunovaný olivovým vencom za víťazstvo v behu na jedno stadion. Beh na vzdialenosť jedného stadia bol najstaršou olympijskou disciplínou, podľa tradície zavedenou už na počiatku hier, t. j. v roku 776 pred Kr. a zostal hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.

Meno olympionika Eudama je uvedené v zozname olympijských víťazov od starovekého historika Eusebia z Kaisareie, ktorý ho zostavil z písomnosti Iulia Africana, autora diel, zachovaných prevažne len vo fragmentoch.

Referencie a bibliografia
-------------------------

1. 1 2 3 4  Eusebios, *Kronika* 2,193.
2. 1 2  George S. Phylactopoulos, Ekdotik̄e Ath̄en̄on, *History of the Hellenic World: The Archaic period*, str. 521
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 377.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 140.
6. ↑  Josef Šusta. *Dějepisectví*. Praha : Nákl. Historického klubu, 1933. S. 9.

Pozri aj
--------

* Zoznam olympijských víťazov staroveku
Svetové dedičstvo UNESCOSvetové dedičstvo UNESCO

**Hrobka Askia** sa nachádza v meste Gao v Mali. 

Je to hlinená pyramídovitá stavba vysoká 17 m, ktorú dal na postaviť v roku 1495 postaviť vládca Songhajskej ríše Askia Muhammad potom, čo sa vrátil z púte do Mekky a zaviedol islam ako štátne náboženstvo svojej ríše. Komplex okrem samotnej hrobky zahŕňa aj dve budovy mešity (stále v prevádzke), cintorín a oplotené nádvoria. Hrobka je pozostatkom, svedkom moci a bohatstva Sonhajskej ríše, ktorá existovala v 15. a 16. storočí a ktorá kontrolovala obchod v regióne Sahary - predovšetkým so zlatom a soľou. Hlinené stavby v oblasti Sahelu majú dlhú tradíciu (okrem hrobky Askia aj napr. Timbuktu alebo Djenné).

V roku 2004 bola zapísaná na zoznam svetového dedičstva UNESCO, od roku 2012 je aj na zozname svetového dedičstva v ohrození

Referencie
----------

1. ↑  *Tombeau des Askia*, site de l'UNESCO.
2. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Hrobka Askia**

Zdroj
-----

*Tento článok je čiastočný alebo úplný preklad článku Hrobka Askíja na českej Wikipédii.*

  


| * z
* d
* u
Pamiatky Mali na zozname svetového dedičstva UNESCO |
| --- |
| 
* Staré mesto v Djenné
* Timbuktu
* Útes Bandiagara – krajina Dogonov
* Hrobka Askia

 | Mali |
*Okrídlení bratia zaháňajú Harpye od Finea*, červenofigúrový kratér, cca. 460 pred Kr. 
 **Fineus** alebo  **Fíneus** (starogr. Фινεύς – Fineus) bol v gréckej mytológii syn sidónskeho kráľa Agénora a jeho manželky Télefassy. Bol trácky kráľ.

Fineus syn sidónskeho kráľa Agénora a mal piatich súrodencov, bratov Kadma, Foinixa, Kilixa, Thasosa a sestru Európu. Jeho prvou manželkou bola Kleopatra, dcéra boha severného vetra Borea. Tú však zahnal a oženil sa s krásnou, ale zlou Idaiou (alebo Eidotheou, dcérou morského boha Prótea).

Fineus dostal od bohov veštecký dar, ale keďže ho zneužíval, bohovia ho zbavili trónu a navyše ho potrestali slepotou. Jeho druhá manželka mu nahovorila, že za tento trest bohov môžu jeho synovia z prvého manželstva. Fineus uveril, dal ich vsadiť do temného väzenia, alebo podľa inej verzie dokonca ich nechal oslepiť a zaživa zakopať. Za tento hrozný čin ho bohovia znovu potrestali, zoslali na neho neukojiteľný hlad. A navyše zakaždým, keď si sadol k stolu, prileteli ohavné Harpye, napoly ženy a napoly vtáky, časť jedla mu zožrali a zvyšok pokryli svojimi výkalmi.

Keď už bol Fíneus na kosť vychudnutý, priplávali do jeho kráľovstva Argonauti, účastníci výpravy za zlatým rúnom. Spolu s nimi prišli aj okrídlení bratia Kalais a Zétes, bratia jeho prvej manželky Kleopatry. Tí najprv zachránili svojich synovcov a potom svojimi krídlami a kúzelnými šípmi od Finea Harpye navždy zahnali.

Fineus sa za to Argonautom odvďačil – dal im dobré rady ako čeliť nebezpečenstvám cestou do Kolchidy a ako sa potom šťastne vrátiť domov.

Zdroje
------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
* *Tento článok je čiastočný alebo úplný preklad článku Fíneus na českej Wikipédii.*
Kaštieľ Burg
**Kaštieľ Burg** sa nachádza v Považskom Podhradí, pod zrúcaninou Považského hradu.

História
--------

Je to renesančný dvojpodlažný kaštieľ s dvoma nárožnými vežami z prvej tretiny 17. storočia. Vybudovať ho dali manželia Balassovci, ktorí sa doň presťahovali z Považského hradu v roku 1631. Má hladkú fasádu s renesančnými šambránmi okien, nad vstupným portálom erb a letopočet 1631. Na prízemí je veľká vstupná sieň, zaklenutá valenou klenbou, z nej sú renesančnými portálmi prístupné jednotlivé miestnosti a nárožné veže. V reprezentačných miestnostiach sa nachádzali dobové maľby. 

V priebehu 18. storočia bol prestavaný a opatrený terasovitým schodiskom, prechodným do parku. Modernizácia kaštieľa sa uskutočnila v roku 1914, ale v rokoch 1944 – 1945 bol vážne poškodený a prišiel o hospodárske budovy. V rokoch 1955 – 1956 bolo prestavané poschodie a bola upravená fasáda. V súčasnosti je v súkromných rukách a nie je prístupný verejnosti.

Referencie
----------

1. ↑   *Kaštieľ v Považskom Podhradí - Slovenské hrady* [online]. www.slovenskehrady.sk, [cit. 2020-03-22]. Dostupné online.

Pozri aj
--------

* Száparayovský kaštieľ
* Považský hrad

Iné projekty
------------

Commons
* Spolupracuj na Commons Commons ponúka multimediálne súbory na tému **Kaštieľ Burg**

Externé odkazy
--------------

* Kaštieľ na stránke mestskej časti

Súradnice: 49°08′37″S 18°27′34″V﻿ / ﻿49,143527°S 18,459439°V﻿ / 49.143527; 18.459439
**Prehľad o pohybe vlastného imania** [1] (do roku 2014: **prehľad zmien vlastného imania** [2]; podľa IFRS: **výkaz zmien vlastného imania**, staršie podľa IFRS: *výkaz o zmenách vo vlastnom imaní* - po angl. *statement of changes in equity*) je súčasť účtovnej závierky, a to podľa slovenských predpisov nepriamo ako súčasť Poznámok a podľa IFRS priamo popri ostatných základných súčastiach.

V prehľade o pohybe vlastného imania sa uvádza stav vlastného imania na začiatku bežného účtovného obdobia, zvýšenie alebo zníženie počas bežného účtovného obdobia a stav na konci na konci bežného účtovného obdobia.

Dôvody zmien vlastného imania sú v členení na:

a) základné imanie zapísané do obchodného registra
b) základné imanie nezapísané do obchodného registra
c) vlastné akcie a vlastné obchodné podiely
d) rezervný fond tvorený z kapitálových vkladov
e) ostatné kapitálové vklady
f) oceňovacie rozdiely
g) fondy tvorené zo zisku
h) nerozdelený zisku minulých rokov
i) neuhradená strata minulých rokov
j) účtovný zisk alebo účtovná strata
k) ďalšie zmeny vlastného imania

Zdroje
------

1. ↑  čl. IX Prílohy 1 Opatrenia MF SR z 3. decembra 2014 č. MF/23377/2014-74, ktorým sa ustanovujú podrobnosti o individuálnej účtovnej závierke a rozsahu údajov určených z individuálnej účtovnej závierky na zverejnenie pre veľké účtovné jednotky a subjekty verejného záujmu
2. ↑  Príloha 3 Opatrenia MF SR z 31. marca 2003, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky a rozsahu údajov určených z individuálnej účtovnej závierky na zverejnenie pre podnikateľov účtujúcich v sústave podvojného účtovníctva
**Alik Sakharov** (rus. Aлик Сахаров – Alik Sacharov; \* 17. máj 1959, Taškent, ZSSR) je kameraman a režisér pôsobiaci v USA.

Kariéra
-------

V roku 1985 Sakharov nakrútil dokument *The Russian Touch*. Ako kameraman pôsobil neskôr aj na nakrúcaní niekoľkých filmov. Od roku 1999 do 2007 bol jedným z dvoch hlavných kameramanov seriálu *Sopranovci*, nakrútil približne polovicu častí, vrátane prvej a poslednej. Ako kameraman pracoval aj na seriáli *Rím*. V roku 2011 bol zvolený ako kameraman 4 častí prvej série populárneho fantasy seriálu *Game of Thrones*, v ďalších troch sériach pôsobil ako režisér. Zrežíroval aj niekoľko častí seriálov *Marco Polo*, *Čierne vlajky* a nadchádzajúcej piatej série *House of Cards*.

Vybraná filmografia
-------------------

### Kameraman

| Seriál | Rok | Počet častí |
| --- | --- | --- |
| *Game of Thrones* | 2011 | 4 |
| *Sopranovci* | 1999–2007 | 38 |
| *Rím* | 2005–2007 | 9 |
| *Sex v meste* | 2001–2002 | 4 |

### Režisér

| Seriál | Rok | Počet častí |
| --- | --- | --- |
| *House of Cards* | 2017 | 2 |
| *Čierne vlajky* | 2015–2017 | 7 |
| *Marco Polo* | 2014–2016 | 5 |
| *Game of Thrones* | 2012–2014 | 4 |
| *Boardwalk Empire* | 2012–2013 | 2 |
| *Dexter* | 2012–2013 | 2 |
| *Rím* | 2007 | 1 |

Referencie
----------

1. ↑

Externé odkazy
--------------

* Alik Sakharov v Česko-Slovenskej filmovej databáze
* Alik Sakharov v Internet Movie Database (po anglicky)

Autoritné údaje: * GND: 13982474X
* ISNI: 0000 0001 1483 7344
* LCCN: no2007046981
* NK ČR: xx0183870
* VIAF: 166877128
* WorldCat: lccn-no2007046981
Účastník olympijských hierÚčastník olympijských hier

**Teodora Poštičová** (slovin. Teodora Poštič; \* 25. september 1984, Jesenice) je slovinská krasokorčuliarka. Zúčastnila sa Zimných olympijských hier 2010 vo Vancouveri.

Športová činnosť
----------------

Na Majstrovstvách Európy v roku 2009 získala 18. miesto v krátkom programe a svoje najlepšie celkové hodnotenie. Národnou majsterkou sa stala v rokoch 2006, 2007, 2008, 2009 a 2010.

### Olympijské hry

Na Zimných olympijských hrách 2010 vo Vancouveri získala 27. miesto v súťaži jednotlivcov.

Referencie
----------

1. ↑   *Teodora Postic* [online]. eurosport.com, [cit. 2023-05-27]. Dostupné online.
2. 1 2 3   *Biography* [online]. isuresults.com, [cit. 2023-05-27]. Dostupné online.
3. ↑  IOC. *Kerstin FRANK Biography, Olympic Medals, Records and Age* [online]. olympics.com, [cit. 2023-05-26]. Dostupné online.

Iné projekty
------------

Externé odkazy
--------------

* Teodora Poštič na stránke Medzinárodného olympijského výboru
Súradnice: 48°09′08″S 17°06′23″V﻿ / ﻿48,1523°S 17,1064°V﻿ / 48.1523; 17.1064

**Pisztoryho palác** je národná kultúrna pamiatka Slovenskej republiky pod číslom 101-166/0 a budova v Bratislave v mestskej časti Staré Mesto na Štefánikovej číslo 25.

Charakteristika
---------------

Pisztoryho palác bol vybudovaný v druhej polovici 19. storočia v eklektickom štýle. Názov dostal podľa lekárnika Pisztoryho. Počas socializmu slúžil ako sídlo Múzea Vladimíra Iľjiča Lenina, neskôr ako Dom zahraničných Slovákov.

V súčasnosti (2007) je majetkom mesta a spravuje ho mestská časť Bratislava-Staré Mesto. Dlhšiu dobu sa nevyužíva a postupne chátra. Staromestská samospráva ho plánuje revitalizovať a využívať na kultúrne účely.

Z čias, keď slúžil ako Leninovo múzeum sa zachovalo v prízemí niekoľko mramorových tabúľ. Na dvoch sú štátne znaky ČSSR a ZSSR, na dvoch ďalších sú nápisy:

"Všetko, čo je v proletariáte skuto- // čne veľké a hrdinské - odvážna myseľ, // železná, nezlomná, húževnatá a všetko // prekonávajúca vôľa, svätá nenávisť, // smrteľná nenávisť k otroctvu a útla- // ku, revolučný elán, ktorý hory prená- // ša, bezmedzná viera v tvorivé sily // más, obrovský organizačný génius - // to všetko bolo jedinečne stelesnené // v Leninovi, ktorého meno sa stalo // symbolom nového sveta od západu // na východ, od juhu na sever."

"Komunizmus plní histo- // rické poslanie - zbaviť // všetkých ľudí sociálnej // nerovnosti, všetkých fo- // riem útlaku a vykorisťo- // vania, vojnových hrôz - // a nastoľuje na svete mier, // prácu, slobodu, rovnopráv- // nosť, bratstvo a šťastie // všetkých národov."

Iné projekty
------------

Commons
* Spolupracuj na Commons Commons ponúka multimediálne súbory na tému **Pistoriho palác**

Externé odkazy
--------------

* Článok na stránke Bratislavských novín ohľadom plánovanej revitalizácie
* Článok na stránke Bratislavských novín ohľadom prebiehajúcej revitalizácie
Súradnice: 54°36′S 7°18′Z﻿ / ﻿54,600°S 7,300°Z﻿ / 54.600; -7.300

**Omagh** (ír. An Ómaigh, šk. Omey) je mesto v Severnom Írsku, ležiace asi 50 km na juh od mesta Londonderry a 80 km na západ od hlavného mesta Severného Írska - Belfastu. 

Leží v grófstve Tyrone, ktorého je administratívnym centrom. Žije tu niečo vyše 21-tisíc obyvateľov (odhad 2008). Rozloha mesta je 16,398 km². V okrese Omagh, ktorého je centom, žije 51-tisíc obyvateľov.

Bombové útoky
-------------

15. augusta 1998 tu podnikla Pravá írska republikánska armáda bombový útok, pri ktorom zahynulo 29 ľudí. Bomba bola umiestnená v aute a vybuchla v centre mesta.

Podobne v apríli 2011 bomba, umiestnená v aute, zabila policajného dôstojníka Ronana Kerra.

Partnerské mestá
----------------

* Francúzsko  L’Haÿ-les-Roses, Francúzsko, 1996

Referencie
----------

1. 1 2 3 4   *Omagh (Omagh, Northern Ireland, UK)* [online]. citypopulation.de, [cit. 2014-04-30]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Omagh**

Externé odkazy
--------------

* *Tento článok je čiastočný alebo úplný preklad článku Omagh na anglickej Wikipédii.*
**Fingerboard** je zmenšený skateboard, približne v pomere 1:8, na ktorom môže človek robiť rôzne fingerboardové triky pomocou prstov, pričom ukazovák slúži ako predná noha a prostredník ako zadná noha.

Existujú rôzne veľkosti fingerboardov:

-šírka: od 25mm do 35mm 

-dĺžka : od 95mm do 112mm (podľa potreby jazdca)

Termín fingerboard sa skladá z dvoch anglických slov a to finger (slov. prst) a board (slov. doska) takže fingerboard možno voľne preložiť ako doska na prsty. Fingerboardy sa pôvodne vyrábali iba ako prívesky, až keď ľudia zistili, že sa na nich dajú robiť triky, začali sa vyrábať samostatne - teda nie ako prívesok. Najznámejší výrobcovia fingerboardov sú TechDeck z U.S.A. (pre začiatočníkov) a BerlinWood z Nemecka. Ich cena sa pohybuje od 2 do 100 €. 

S fingerboardom môžete jazdiť po rôznych povrchoch. Priaznivci fingerboardovania si však obvykle zaobstarávajú rampy, ktorých je tiež viac druhov a značiek. Rampy sú pomerne drahé a ich cena sa pohybuje od 12 do 115 €. Záleží od kvality a značky. Existujú plastové a drevené rampy. 

Fingerboarding na Slovensku nie je veľmi rozšírený ale aj tak sa nájde pár významných jazdcov, ktorí patria medzi svetovú špičku. Najznámejšími a zároveň najaktívnejšími sú Martin Hluchý a Juraj Danko.

Pozri aj
--------

* Skateboarding
Isparta
**Isparta**, gr. Σπάρτα (Spárta), alebo Σπάρτη (Spárti), je mesto v Turecku, žije tu 250 000 obyvateľov.

Dejiny
------

V staroveku bolo územie Isparty v kraji Pisídia, kde žil kmeň Pisídov. Pisídia bola kolonizovaná Grékmi po Alexandrovych výpravách v helenistickom období. Významné mesto tu však vzniklo až v byzantskej dobe, kedy sa Isparta nazývala Varita. Nevieme presne, prečo sa neskôr mesto začalo nazývať Sparta. V 11. stor. územie dobyli Turci. Počas osmanskej nadvlády mnoho Grékov z Isparty ušlo do hôr, no Turci ich neskôr zavolali späť. Gréci tu tvorili významnú menšinu až do roku 1923, kedy sa konala Grécko-turecká výmena obyvateľov. Gréci boli hlavne podnikatelia, lekári, právnici a remeselníci, vďaka tomu mesto bohatlo, zvlášť významné tu bolo pestovanie kvetov a výroba orientálnych kobercov. Kobercové firmy patrili gréckym podnikateľom a aj samotní pracovníci boli najmä Gréci. V roku 1923 sa Gréci z Isparti usadili v meste Nea Ionia v Atike. Isparta je aj dnes známa ako mesto kvetov. Môžeme tu vidieť mešitu známeho osmanského architekta gréckeho pôvodu Sinana.

Iné projekty
------------

Commons
* Spolupracuj na Commons Commons ponúka multimediálne súbory na tému **Isparta**
**Franz Xaver Süßmayr** (\* 1766, Schwanenstadt, Rakúsko – † 17. september 1803, Viedeň) bol rakúsky hudobný skladateľ.

Životopis
---------

Prvé hudobné vzdelanie sa mu dostalo od jeho otca, neskôr od roku 1779, keď vstúpil na gymnázium kremsmünsterského kláštora, bol spočiatku vedený ako Organista et Altista (organista a altista), neskôr taktiež ako Tenor et Violinista (tenorista a huslista). Čo sa týka vzdelania v ostatných oboroch, v ktorých sa učil, dosiahol vzdelanie, aké bolo dopriate len máloktorému hudobníkovi jeho doby.

V neskorších rokoch jeho pobytu v Kremsmünsteri bol stále častejšie pozývaný ku komponovaniu cirkevnej hudby a od roku 1785 taktiež ku kompozícii hudby k divadelným hrám, ktoré boli uvádzané v Kremsmünsteri.

Roku 1787 skončili jeho školské roky, ale až v roku 1788 nachádzame záznamy o tom, že žil vo Viedni. V tom istom roku sa pravdepodobne po prvýkrát stretol s Mozartom, nakoľko sa v jednom zo stratených dopisov zmieňuje, že jeho opereta *Der rauschige Hans*, ktorá sa datuje k 6. marcu 1788, vznikla „pod vedením oduševneného, nesmrteľného Mozarta".

Bol žiakom Antonia Salieriho a podľa Konstance Mozartovej bol v rokoch 1790 – 1791 zároveň žiakom W. A. Mozarta. Mozart s ním údajne počas svojich posledných dní diskutoval svoje Rekviem, takže sa podľa rôznych ústnych zdrojov a niekoľkých poznámok („Zettelchen") zanechaných v partoch usudzuje, že po Mozartovej smrti Rekviem dokončil. Hoci sú jeho dokončenia často kritizované (skomponoval/inštrumentoval posledných päť častí), sú štandardne uvádzané pri súčasných uvedeniach. Od roku 1792 bol dirigentom vo viedenskom Nationaltheatri a od roku 1794 Kapellmeisteradjunkt Josepha Weigla v Kärntnertortheateri. Je považovaný za úspešného skladateľa viedenského singspielu a skomponoval približne 30 scénických diel. K jeho hlavným prácam patria opery *Mojžiš alebo vyvedenie z Egypta* (Moses oder Der Auszug aus Aegypten, 1792), *Zrkadlo Arkádií* (Der Spiegel von Arkadien, 1794), *Idris a Zanida* (Idris und Zenaide, 1795) či *Soliman II.* (1799). Okrem toho komponoval taktiež inštrumentálnu hudbu, kantáty a omše.

Je pochovaný na cintoríne Sankt Marxer.

Literatúra
----------

* H. H. Hausner: Franz Xayer Süßmayr. Viedeň 1964
* W. Wlcek: Franz Xaver Süßmayr als Kirchenkomponist. Disertace, Viedeň 1953, vytlačené 1978
* Christoph Wolff: Mozarts Requiem. Geschichte, Musik, Dokumente. Mit Studienpartitur. Bärenreiter, Kassel 1991, 4. korr. Auflage 2003, ISBN 3-7618-1242-6
* E. Duda: Das musikalische Werk F. X. Süßmayrs. 2000

Externé odkazy
--------------

* Webové stránky o Süßmayrovi

Zdroj
-----

*Tento článok je čiastočný alebo úplný preklad článku Franz Xaver Süssmayr na českej Wikipédii.*

Autoritné údaje: * BnF: 13900192w
* GND: 11861990X
* ISNI: 0000 0001 0867 506X
* LCCN: n80005168
* NK ČR: jn20010525313
* VIAF: 7575575
* WorldCat: lccn-n80005168
**Sláčikové kvarteto** je hudobné dielo určené pre rovnomenné hudobné teleso.

História
--------

Vznik tohto diela tesne súvisel so vznikom sláčikového kvarteta ako hudobného telesa. O rozvoj hudobnej formy kvarteta sa najviac zaslúžil Joseph Haydn. Na začiatku komponoval kvartety pozostávajúce z piatich častí, no postupne vyvinul typickú štvorvetú štruktúru diela s typickými rysmi každej vety. V takejto podobe ju od neho prevzali aj ďalší skladatelia, Haydn je preto právom považovaný za otca sláčikového kvarteta. Sláčikové kvartety ako prležítostné diela komponoval v období klasicizmu i Mozart. Kvarteto si postupne získalo pozíciu plnohodnotného hudobného diela a ukážky skladateľovho umenia. Beethovenove neskoré kvartetá sú považované za jedny z najlepších diel klasickej hudby vôbec. 

Sláčikové kvarteto si zachovalo popularitu i v období romantizmu a tak samozrejme vzniklo množstvo skladieb určených pre toto hudobné teleso. Medzi ich najvýznamnejších tvorcov patrili Schubert, Dvořák a ďalší. Zlomovým dielom bolo originálne Sláčikové kvarteto g-mol od Clauda Debussyho. Najvýznamnejším tvorcom sláčikových kvartetov v 20. storočí bol Béla Bartók. Priniesol tiež mnohé inovácie týkajúce sa nielen obsahu kvarteta, ale i techniky hráčov.

Štruktúra
---------

Sláčikové kvarteto ako hudobné dielo má typicky štyri vety:

* prvá veta - väčšinou najrozsiahlejšia, zvyčajne v sonátovej forme
* druhá veta - v pomalom tempe
* tretia veta - menuet a trio
* štvrtá veta - vo forme sonáty alebo ronda, v rýchlom tempe

Významné sláčikové kvartetá
---------------------------

### Klasicizmus

* Joseph Haydn
	+ Sláčikové kvarteto č. 62 C-dur "Cisárske", Op. 76 (č. 3)

* Wolfgang Amadeus Mozart
	+ Sláčikové kvarteto č. 19 C-dur "Disonantné", K 465

* Ludwig van Beethoven
	+ Sláčikové kvarteto f-mol, Op. 95
	+ Veľká fúga B-dur, Op. 133

### Romantizmus

* Franz Schubert
	+ Sláčikové kvarteto č. 14 d-mol "Smrť a dievča"

* Bedřich Smetana
	+ Sláčikové kvarteto č. 1 e-mol "Z mého života"

* Antonín Dvořák
	+ Sláčikové kvarteto č. 12 F-dur "Americké", Op.

* Piotr Iljič Čajkovskij
	+ Sláčikové kvarteto č. 1 D-dur, Op. 11

* Alexander Borodin
	+ Sláčikové kvarteto č. 2 D-dur

* Claude Debussy
	+ Sláčikové kvarteto g-mol

### 20. storočie

* Maurice Ravel
	+ Sláčikové kvarteto F-dur

* Leoš Janáček
	+ Sláčikové kvarteto č. 1 "Z podňetu Kreutzerovy sonáty"

* Béla Bartók
	+ Sláčikové kvarteto č. 3

* Alban Berg
	+ Lyrická suita

* Dmitrij Šostakovič
	+ Sláčikové kvarteto č. 8 c-mol, Op. 110

* Samuel Barber
	+ Sláčikové kvarteto, Op. 11
**Angelica Ross** (\* 28. november 1980, Kenosha, Wisconsin, USA) je americká herečka, podnikateľka a obhajkyňa práv transrodových osôb. Stala sa tiež zakladateľkou a generálnou riaditeľkou TransTech Social Enterprises, firmy, ktorá pomáha zamestnávať transrodových ľudí v technologickom priemysle.

Detstvo a mladosť
-----------------

Vyrastala na severe Wisconsinu. Je transrodová žena a odmalička samu seba vnímala ako viac dievčenskú, i keď sa narodila ako chlapec. Ako sedemnásťročná sa o tomto zverila matke, evanjelickej kresťanke, u ktorej nenašla pochopenie. Neskôr sa pokúsila o samovraždu predávkovaním, no prežila.

Po ukončení strednej školy sa pripojila k americkému námorníctvu, aby sa kvalifikovala na Gl Bill. Po šiestich mesiacoch služby bola prepustená.

Krátko po tom, čo sa Ross presťahovala späť domov, spriatelila sa s drag queen Traci Ross, ktorá jej pomohla prejsť si zmenou pohlavia vo veku devätnásť rokov. Keď jej matka zistila, že prechádza zmenou pohlavia, vyhodila ju a Ross sa presťahovala k jej otcovi, ktorý ju akceptoval o niečo viac. Žila v Roanoke vo Virgínii, kde pracovala ako čašníčka a navštevovala kozmetickú školu.

Istý čas žila na Floride, v Hollywoode, kde pracovala ako modelka, eskortka a webová manažérka. Začala sa venovať vývoju webu a grafickému dizajnu a navštevovala kurzy herectva. Neskôr sa presťahovala do Chicaga, aby sa stala koordinátorkou zamestnanosti pre Trans Life Center.

Kariéra
-------

### Herecká kariéra

V roku 2005 debutovala v komédii *Natale in Miami*. V roku 2016 získala uznanie za jej herecký výkon vo webovej sérii *Her Story*. V roku 2018 získala vedľajšiu úlohu v televíznom seriáli *Pose*. Za svoj herecký výkon získala uznanie kritikov. Neskôr bola obsadená do role psychiatričky v televíznom seriáli *American Horror Story*, kde sa prvý krát objavila v deviatej sérii, s názvom *1984*. Jej herecký výkon bol pozitívne prijatý fanúšikmi seriálu i kritikmi a objavila sa aj v desiatej sérii seriálu, *Double Feature*.

### Technická kariéra

Ross sa naučila kódovať a začala sa venovať technologickému priemyslu v správe webu. Bola najatá združením Trans Life Chicago House, aby zabezpečovala pomoc so zamestnaním a ubytovaním pre transrodových ľudí.

V roku 2014 sa jej podarilo založiť TransTech Social Enterprises, kde pôsobila ako generálna riaditeľka. Je prezidentkou Miss Ross, Inc a založila TransTech Summit.

Súkromný život
--------------

Ross bola v minulosti zasnúbená, ale odvolala zasnúbenie, pretože jej snúbenec nechcel, aby ostatní vedeli, že je Rossová transrodová. Je praktizujúcou budhistkou.

Iné projekty
------------

Commons
* Spolupracuj na Commons Commons ponúka multimediálne súbory na tému **Angelica Ross**

Zdroj
-----

*Tento článok je čiastočný alebo úplný preklad článku Angelica Ross na anglickej Wikipédii.*
**Teodorich I.** (\* † 451) bol v rokoch 419 – 451 kráľom Vizigótov.

Podľa niektorých prameňov bol synom Alaricha I. pravdepodobne však bol jeho zaťom. Nastúpil po Valliovej smrti. Počas jeho vlády bola uzavretá federátna zmluva s Rimanmi, na ktorej základe cisár Honorius Vizigótom dovolil usadiť sa v južnej Galii (Akvitánii), kde fakticky vybudovali svoju ríšu, ktorá sa nazývala podľa hlavného mesta Tolosa (Toulouse) tolosánska. Za kráľa Teodoricha I. sa jej územie rozšírilo ďalej do Hispánie. 

V roku 451 sa kráľ zúčastnil ako rímsky spojenec bitky na Katalaunských poliach proti Hunom, v ktorej padol. Tolosanskej ríši potom postupne vládli jeho traja synovia Torismund, Teodorich II. a Eurich.

Referencie
----------

* Peter Heather, *Gótové*, Lidové noviny, Praha 2002

  


|  |
| --- |
| Teodorich I.**Balthovci** |
| Vladárske tituly |
|
| Predchodca**Vallia** | **kráľ**419 – 451 | Nástupca**Torismund** |

Autoritné údaje: * GND: 118756745
* VIAF: 67261267
Súradnice: 40°30′00″S 19°17′00″V﻿ / ﻿40,5°S 19,283333°V﻿ / 40.5; 19.283333

**Sazan** (albán. *Sazani*, tal. *Saseno*, gr. Σάσων) je najväčší ostrov Albánska. Leží 15 km západne od mesta Vlorë. Jeho rozloha je 5,7 km2, najvyšší bod leží 342 m nad morskou hladinou. Ostrov je bez trvalého osídlenia, ale navštevuje ho spoločná taliansko-albánska pohraničná hliadka. Povrch ostrova je pokrytý makchiou, žijú na ňom početné plazy, napr. krátkonôžka štíhla. Sazan je najteplejším miestom Albánska. Za priaznivého počasia je ostrov vidieť z talianskeho pobrežia cez Otrantský prieliv.

Dejiny
------

Ako prvý sa o existencii Sazanu zmieňuje Polybios. Strategicky umiestnený ostrov postupne ovládali Byzantská ríša, Benátska republika a Osmanská ríša. Roku 1815 ho ako súčasť Iónskych ostrovov zabrali Angličania. V roku 1864 prešiel pod zvrchovanosť Grécka, roku 1871 bol postavený maják. V roku 1914 Sazan obsadili Taliani, tunajšia vojenská posádka používala talianske poštové známky s pretlačou *Saseno*. V roku 1947 prešiel ostrov pod správu Albánska, bola tu vybudovaná námorná vojenská základňa, ktorú až do vystúpenia krajiny z Varšavskej zmluvy roku 1961 využívala Sovietska armáda. V roku 2010 bol vo vodách okolo Sazanu a neďalekého polostrova Karaburun vyhlásený morský park.

### Udalosti

* 5. november 1815 - ostrov Saseno (Sazan), predtým ovládaný Benátčanmi, sa stal súčasťou britského protektorátu Republika siedmich ostrovov
* 1. jún 1864 - spolu s ostatnými Iónskymi ostrovmi odovzdaný Grécku
* 30. október 1914 - obsadený Talianskom
* 26. apríl 1915 - Londýnskou zmluvou odovzdaný Taliansku
* 2. september 1920 - Albánsko formálne odovzdáva ostrov Taliansku
* 1920-1941 - včlenený do talianskej provincie Zara
* 1941 - 1943 - včlenený do talianskej provincie Cattaro (súčasť Dalmátskeho guvernorátu)
* september 1943 - máj 1944 - obsadený Nemeckom
* máj 1944 - obsadený albánskymi silami
* 10. február 1947 - Taliansko formálne odovzdáva ostrov Albánsku
* 1947-97 - albánska vojenská základňa
* 1997 - spoločná taliansko-albánska vojenská základňa
* 2007 - formálne odovzdaný albánskym ozbrojeným silám
* 2015 - sprístupnený verejnosti

Iné projekty
------------

Commons
* Spolupracuj na Commons Commons ponúka multimediálne súbory na tému **Sazan**

Externé odkazy
--------------

* The island of Sazan (Saseno, Σασων) (po anglicky)

Zdroj
-----

*Tento článok je čiastočný alebo úplný preklad článku Sazan (ostrov) na českej Wikipédii.*
**Tiawanacu** (-súčasný oficiálny španielsky názov; iné názvy: **Tiwanacu**; po aymarsky **Tiawanaku** alebo **Tiwanaku**; tradične **Tiahuanaco, Tiahuanacu** resp. zriedkavejšie či staršie **Tihuanaco** [-**cu**], **Tíwanaco** [-**cu**], **Tíwanako** [-**ku**], **Tiwanako** [-**ku**], **Ti(a)guanaco** [-**cu**], **Tia Huanaco** [-**cu**], **Ti(a)-huanaco** [-**cu**], **Ti(a)-guanaco** [-**cu**], **Ti(a)huanako** [-**ku**], **Tia-huanako**) môže byť:

* sídlo v Bolívii, pozri Tiawanacu (sídlo v Bolívii)
* archeologická lokalita v Bolívii, pozri Tiahuanaco (archeologická lokalita)
* tiahuanacká kultúra
* rieka v Bolívii, pozri Tiwanacu (rieka)

Referencie
----------

1. ↑   *Tiawanacu* [online]. Instituto Nacional de Estadística de Bolivia, [cit. 2012-10-21]. Dostupné online. (po španielsky)

Symbol rozcestiaSymbol rozcestia

*Toto je rozlišovacia stránka. Obsahuje rozličné významy uvedeného hesla.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
Historická budova Melantrichu na Václavskom námestí - stav v lete roku 2007
**Melantrich** bolo české nakladateľstvo a vydavateľstvo, pôsobiace od roku 1898, najprv pod názvom *Tiskařské družstvo Národně sociální strany*. Názov Melantrich nieslo od roku 1910. V období prvej republiky sa Melantrich stal najvýznamnejším polygrafickým podnikom v Čechách. Bolo tu vydávané ako množstvo novín a časopisov, tak aj množstvo knižných publikácií, vrátane diel najvýznamnejších autorov českej i svetovej beletrie, náučná literatúra, zozbierané spisy významných osobností, súdobá poézia, životopisné knihy aj knihy historické. Melantrich fungoval aj v období nacistickej okupácie. Po komunistickom prevrate nezanikol, ale jeho činnosť bola výrazne oklieštená. Po roku 1989 sa iba ťažko adaptoval na podmienky trhového hospodárstva a v roku 1999 zanikol.

Iné projekty
------------

Commons
* Spolupracuj na Commons Commons ponúka multimediálne súbory na tému **Melantrich**

Literatúra
----------

* Melantrich. In: HALADA, Jan. *Encyklopedie českých nakladatelství 1949–2006*. 1. vyd. Praha : Libri, 2007. 378 s. ISBN 978-80-7277-165-3. S. 205–207.

Externé odkazy
--------------

* Heslo v Slovníku českej literatúry po roku 1945

Zdroj
-----

* *Tento článok je čiastočný alebo úplný preklad článku Melantrich na českej Wikipédii.*
**Tibetské umenie** je významná zložka tibetskej kultúry, umenie regiónu Tibet so strediskom v
Lhase, ktorého základom sa stal budhizmus.

V tibetskom umení dominuje cirkevná architektúra.

Prvým a najváženejším budhistickým chrámom v Tibete je lhaský chrám Džonkhang (7. stor.).

Starobylým tibetským kláštorom je Samjä (8. stor.) východne od Lhasy v údolí Brahmaputry.

Ďalšou významnou kultúrnou pamiatkou krajiny ležiacou severne od Lhasy je kláštor Sera (zal. 1419), ktorý patril k najvyznamnejším centrám Žltej sekty a tibetskej ucenosti. Hlavným sídlom tejto sekty sa stal Däpungský kláštor (zal. 1416), snáď najväčší svetový kláštor (ide skôr o kláštorné mesto), do ktorého sa zmestí 10 000 mníchov. Sídlom najvyššieho tibetského duchovného bolo po vystavaní paláca Potala (v 17. stor.) prenesené do Lhasy, kde dalajláma zostal až do doby svojho odchodu (išlo o 14. dalajlámu) do indického exilu v roku 1959.

Externé odkazy
--------------

* FILIT – zdroj, z ktorého pôvodne čerpal tento článok.
**Ismar Tandir** (\* 19. august 1995, Frankfurt, Nemecko) je profesionálny futbalista reprezentujúci Bosnu a Hercegovinu hrajúci za český klub SK Sigma Olomouc.

Klubová kariéra
---------------

Narodil sa vo Frankfurte nad Mohanom v Nemecku a presťahoval sa do Spojených štátov. Tandir pôvodne hral v New York Red Bull Academy, kde vyhral národné majstrovstvá, najprv s U16 a potom s U18. Bol najlepším strelcom v posledných dvoch sezónach pred tým, ako sa presťahoval do FC Sochaux v decembri 2012. V Sochaux zaznamenal 11 gólov v 19 zápasoch v B tíme.

Tandir podpísal svoju prvú profesionálnu zmluvu v USL pre klub Sacramento. Potom sa opäť presťahoval do Európy, tentokrát sa presťahoval na Island a podpísal s Breiðablikom UBK. V Breiðabliku vstrelil 2 góly v Úrvalsdeild.

V decembri 2015 Tandir podpísal so španielskym Deportivo Aragón, rezervný tím Realu Zaragoza. 15. júla 2016 podpísal 3-ročný kontrakt so srbskym FK Javor Ivanjica.

Následne pôsobil v bosenskom FK Sloboda Tuzla kde vstrelil 3 góly. Po angažmá v českom Frýdku-Místku zavítal na Slovensko, do Ružomberka.

Po nezhodách s vedením tímu bola Tandirovi ukončená zmluva. Od leta 2019 hrá za Sigmu Olomouc.

Zdroj
-----

*Tento článok je čiastočný alebo úplný preklad článku Izzy Tandir na anglickej Wikipédii.*
**Tibetská literatúra** je významná súčasť tibetského umenia alebo tibetskej kultúry, ktorá vznikla pod vplyvom dvoch veľkých východných kultúr - čínskej kultúry a indickej kultúry. Medzi kočovnými kmeňmi Tibetu odnepamäti jestvovala ľudová poézia, epické a náboženské povesti späté so starým tibetským šamanizmom (pozri bönizmus). Tibetská literatúra sa formovala na základe ústnej epiky (Geserchán). Najstaršie písomné pamiatky v tibetčine pochádzajú zo 7. storočia (kroniky, historické a náboženské legendy), od 8. storočia vplyv budhizmu, preklady indických budhistických spisov zaradené do súborov Kandžur a Tandžur (zač. 14. storočia), tibetská verzia Rámajány; od 9. storočia podľa čínskych vzorov svetské anály. Neskoršia literatúra je zväčša dielom učených mníchov (básnik Mi-la Ras-pa, historiograf Bu-ston Rin-čhen-grub, náboženský reformátor Bcon-kha-pa, politik a učenec Sang-rgias Rgja-mccho, 5. a 6. dalajláma, historiograf Je-šes Dpal-'bjor). Od 18. storočia zosilnenie vplyvu lamaizmu.

Po 2. svetovej vojne je tibetská literatúra pod čínskym vplyvom.

Externé odkazy
--------------

* FILIT – zdroj, z ktorého pôvodne čerpal tento článok.
**Joseph Peter Kerwin** (\* 19. február 1932, Oak Park) je bývalý americký astronaut, vedec z orbitálnej stanice Skylab.

Život
-----

### Mladosť a výcvik

Po skončení strednej školy študoval na College of the Holy Cross a v roku 1953 tu získal titul bakalár filozofie. Potom pokračoval v štúdiu na Severozápadnej univerzite, kde po štyroch rokoch obhájil doktorát medicíny. Na vojne slúžil ako lekár námorného letectva a námorníctva. V roku 1965 bol vybraný do štvrtej skupiny amerických kozmonautov. Po dôkladnej príprave bol vyslaný na stanicu Skylab.

### Let do vesmíru

Trojica kozmonautov odštartovala na kozmické lodi Skylab 2 koncom jari 1973. Na palube boli okrem doktora Kerwina ešte Charles Conrad a Paul Weitz. Leteli ako prvá posádka na orbitálnu stanicu Skylab 1, ktorá už krúžila na orbite Zeme a strávili tam skoro mesiac. Pracovné výsledky mali vynikajúce. Pristáli na hladine Tichého oceánu.

* Skylab 2 (25. máj 1973 – 22. jún 1973)

### Po lete

Zostal vo výcvikovom stredisku s nádejou, že sa dostane k letom na raketoplánoch. Nedočkal sa. V rokoch 1983-1987 sa stal jedným z riaditeľov NASA v Houstone. V roku 1993 mal hodnosť kapitána.

Literatúra
----------

* *Sto hvězdných kapitánů*, vydalo nakladateľstvo Práce r.1982, autor Milan Codr

Externé odkazy
--------------

* 

Autoritné údaje: * ISNI: 0000 0000 8336 8062
* LCCN: n2008028952
* VIAF: 120058477
* WorldCat: lccn-n2008028952
**Marcel Scholtz** (\* 28. február 1887, Liptovský Mikuláš – † 7. október 1974, Bratislava) bol obchodník, verejný funkcionár a politik.

Rodina
------

* otec: Ján Scholtz
* matka: Anna rod. Ballová

Životopis
---------

Študoval na Obchodnej škole v Prahe, neskôr na aranžérskej škole v Berlíne. Majiteľ obchodov v Budapešti, Košiciach, od roku 1939 majiteľ obchodu s textilným tovarom v Bratislave, v roku 1953 – 1959 vysídlený do Banskej Bystrice, potom opäť žil v Bratislave. Komerčný radca, člen predsedníctva Obchodnej a priemyselnej komory. Zakladateľ Obchodníckej strany v Košiciach, správny komisár Zväzu obchodných grémií na Slovensku (1945). Pôsobil v kultúrnych a národných spolkoch.

Literatúra
----------

* Kto bol kto v histórii Banskej Bystrice 1255 – 2000
* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Záznam o narodení a krste v matrike záznam číslo 54 - evanjelická farnosť
**Franz Marc** (\* 8. február 1880, Mníchov, Nemecko – † 4. marec 1916, Verdun, Francúzsko) bol nemecký maliar, predstaviteľ expresionizmu. Bol zakladajúcim členom skupiny *Der Blaue Reiter*.

Život
-----

Narodil sa 8. februára 1880 v Mníchove do rodiny Wilhelma Marca (ktorý bol profesionálnym krajinkárom). Jeho matka bola striktná kalvinistka. V roku 1900 začal Franz študovať na akadémii umení v Mníchove. Medzi jeho učiteľov patrili Gabriel von Hackl a Wilhelm von Diez.

V rokoch 1903 až 1906 žil v Paríži kde navštevoval múzeá a sledoval práce iných autorov. Nadviazal kontakty s inými umelcami ako boli Sarah Bernhardtová alebo Vincent van Gogh. V tomto období zažíval veľa búrlivých vzťahov, dlhoročný pomer s Anette von Eckardtovou, bol dvakrát ženatý raz s Mariou Franckovou a potom s Mariou Schnurovou.

V roku 1906 odcestoval z bratom za obchodom do Saloniki a na Athos a do iných miest v Grécku.

V roku 1910 nadviazal Franz priateľstvo z Augustom Mackem a spolu z ďalšími založili hnutie Der Blaue Reiter. Svoje práce predstavil na prvej výstave Der Blaue Reiter v Mníchove. Nemecký expresionizmus bol však následne vystavovaný v Kolíne, Berlíne, Frankfurte nad Mohanom a iných mestách.

V roku 1912 stretol Roberta Delaunaya ktorý bol futuristom. Silno zapôsobil na prácu Franza Marca. Ten začal následne tvoriť futuristické a kubistické práce, ktoré boli inšpirované prírodou.

Zomrel počas prvej svetovej vojny pri Verdune v roku 1916. Tesne pred zavelením ústupu ho zabil výstrel z pušky ostreľovača.

Franz Marc povedal: Umenie nie je nič iné ako vyjadrenie nášho sna. Čím viac sa mu poddávame a dostávame sa bližšie do vnútornej pravdy vecí, tým je bližšie život vo sne, náš pravý život, ktorý pokladá otázky ale nie je vidieť.

Dielo
-----

* Žltá krava, 1911*Žltá krava*, 1911
* Pes ležiaci v snehu, 1910 – 1911*Pes ležiaci v snehu*, 1910 – 1911
* Bojujúce formy, 1914*Bojujúce formy*, 1914
* 1913 – stratený obraz 1913 – stratený obraz

Referencie
----------

1. ↑   *Franz Marc quotes* [online]. thinkexist.com, [cit. 2009-11-05]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Franz Marc**

Autoritné údaje: * abART: 30816
* BnF: 12015937p
* GND: 11857745X
* ISNI: 0000 0001 0857 0049
* LCCN: n80007960
* NK ČR: ola2003172287
* ULAN: 500010681
* VIAF: 44310294
* WorldCat: lccn-n80007960